# Manchu/Library/The Analects/Book 1

ᠯᡝᠣᠯᡝᠨ ᡤᡳᠰᡠᡵᡝᠨ᠈ ᡨ᠋ᠠᠴᡳᠩᡤᠠ ᡠᠵᡠᡳ ᡶ᠋ᡳᠶᡝᠯᡝᠨ leolen gisuren - tacingga ujui fiyelen 論語 學而第一
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡨ᠋ᠠᠴᡳᠮᠪᡳᠮᡝ ᡝᡵᡳᠨ᠋ᡩ᠋ᠠᡵᡳ ᡠᡵᡝᠪᡠᠴᡳ᠈ ᡳᠨᡠ ᡠᡵᡤᡠᠨ ᠸᠠᡴᠠᠣ᠉ | 1. fudzi hendume, tacimbime erindari urebuci, inu urgun wakao. | 1. 子曰 學而時習之 不亦說乎 |
| ᡤᡠᠴᡠᠰᡝ ᠪᡳᡶ᠋ᡳ ᡤᠣᡵᠣ ᠪᠠᠴᡳ ᠵᡳᠴᡳ᠈ ᡳᠨᡠ ᠰᡝᠪᠵᡝᠨ ᠸᠠᡴᠠᠣ᠉ | gucuse bifi goro baci jici, inu sebjen wakao. | 有朋自遠方來 不亦樂乎 |
| ᠨᡳᠶᠠᠯᠮᠠ ᠰᠠᡵᡴᡡ ᠰᡝᠮᡝ ᡴᠣᡵᠰᠣᡵᠠᡴᡡ ᠣᠴᡳ᠈ ᡳᠨᡠ ᠠᠮᠪᠠᠰᠠ ᠰᠠᡳ᠌ᠰᠠ ᠸᠠᡴᠠᠣ᠉ | niyalma sarkū seme korsorakū oci, inu ambasa saisa wakao. | 人不知而不愠 不亦君子乎 |
| ᡳᠣᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡨᡝ᠋ᡵᡝᡳ ᠶᠠᠪᡠᠨ᠈ ᡥᡳᠶᠣᠣᡧᡠᠨ ᡩ᠋ᡝ᠋ᠣᠴᡳᠨ ᠪᡳᠮᡝ᠈ ᡩ᠋ᡝ᠋ᡵᡤᡳ ᠪᡝ ᠨᡝᠴᡳᡵᡝ ᡩ᠋ᡝ᠋ ᠠᠮᡠᡵᠠᠩᡤᡝ ᡴᠣᠮᠰᠣ ᡩ᠋ᡝ᠋ᡵᡝ᠉ | 2. iodzi hendume, terei yabun, hiyoošun deocin bime, dergi be necire de amurangge komso dere. | 2. 有子曰 其為人也孝弟 而好犯上者鮮矣 |
| ᡩ᠋ᡝ᠋ᡵᡤᡳ ᠪᡝ ᠨᡝᠴᡳᡵᡝ ᡩ᠋ᡝ᠋ ᠠᠮᡠᡵᠠᠨ ᠠᡴᡡ ᠪᡳᠮᡝ᠈ ᡶᠠᠴᡠᡥᡡᠨ ᠪᡝ ᡩ᠋ᡝ᠋ᡵᡳᠪᡠᡵᡝ ᡩ᠋ᡝ᠋ ᠠᠮᡠᡵᠠᠩᡤᡝ ᠠᡴᡡ ᡴᠠᡳ᠉ | dergi be necire de amuran akū bime, facuhūn be deribure de amurangge akū kai. | 不好犯上 而好作亂者未之有也 |
| ᠠᠮᠪᠠᠰᠠ ᠰᠠᡳ᠌ᠰᠠ ᡶ᠋ᡠᠯᡝᡥᡝ ᠪᡝ ᡴᡳᠴᡝᠮᠪᡳ᠉ ᡶ᠋ᡠᠯᡝᡥᡝ ᡳᠯᡳᠴᡳ᠈ ᡩᠣᡵᠣ ᠪᠠᠨᠵᡳᠨᠠᠮᠪᡳ᠉ | ambasa saisa fulehe be kicembi. fulehe ilici, doro banjinambi. | 君子務本 本立而道生 |
| ᡥᡳᠶᠣᠣᡧᡠᠨ ᡩ᠋ᡝ᠋ᠣᠴᡳᠨ ᠰᡝᡵᡝᠩᡤᡝ᠈ ᡨᡝ᠋ᡵᡝ ᡤᠣᠰᡳᠨ ᠪᡝ ᠶᠠᠪᡠᡵᡝ ᡶ᠋ᡠᠯᡝᡥᡝ ᡩ᠋ᡝ᠋ᡵᡝ᠉ | hiyoošun deocin serengge, tere gosin be yabure fulehe dere. | 孝弟也者 其為仁之本與 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡶᠠᡴ᠋ᠰᡳ ᡤᡳᠰᡠᠨ᠈ ᠠᡵᠠᡥᠠ ᠴᡳᡵᠠ ᡩ᠋ᡝ᠋᠈ ᡤᠣᠰᡳᠨ ᡴᠣᠮᠰᠣ ᡩ᠋ᡝ᠋ᡵᡝ᠉ | 3. fudzi hendume, faksi gisun, araha cira de, gosin komso dere. | 3. 子曰 巧言令色 鮮矣仁 |
| ᡯᡝᠩᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠪᡳ ᡳᠨᡝᠩᡤᡳᡩ᠋ᠠᡵᡳ ᡳᠯᠠᠨ ᡥᠠᠴᡳᠨ ᠪᡝ᠈ ᠮᡳᠨᡳ ᠪᡝᠶᡝᡩᡝ᠋ ᡴᡳᠮᠴᡳᠮᠪᡳ᠉ | 4. dzengdzi hendume: bi inenggideri ilan hacin be, mini beyede kimcimbi. | 4. 曾子曰 吾日三省吾身 |
| ᠨᡳᠶᠠᠯᠮᠠᡳ ᠵᠠᠯᡳᠨ ᠪᠣᡩ᠋ᠣᡵᠣ ᡩ᠋ᡝ᠋᠈ ᡨ᠋ᠣᠨ᠋ᡩ᠋ᠣ ᠠᡴᡡ ᠠᠶᠣᠣ᠉ | niyalmai jalin bodoro de, tondo akū ayoo. | 為人謀而不忠乎 |
| ᡤᡠᠴᡠ ᡤᠠᡵᡤᠠᠨ ᠊ᡳ ᠪᠠᡵᡠ ᡤᡠᠴᡠᠯᡝᡵᡝ ᡩ᠋ᡝ᠋᠈ ᠠᡴ᠋ᡩᡠ᠋ᠨ ᠠᡴᡡ ᠠᠶᠣᠣ᠉ | gucu gargan -i baru guculere de, akdun akū ayoo. | 與朋友交而不信乎 |
| ᡠᠯᠠᡥᠠᠩᡤᡝ ᠪᡝ ᡠᡵᡝᠪᡠᡵᠠᡴᡡ ᠠᠶᠣᠣ᠉ | ulahangge be ureburakū ayoo. | 傳不習乎 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠮᡳᠩᡤᠠᠨ ᠰᡝᠵᡝᠩᡤᡝ ᡤᡠᡵᡠᠨ ᠪᡝ ᡩᠠᠰᠠᡵᠠ ᡩ᠋ᡝ᠋᠈ | 5. fudzi hendume, minggan sejengge gurun be dasara de, | 5. 子曰 道千乗之國 |
| ᠪᠠᡳ᠌ᡨ᠋ᠠ ᠪᡝ ᡤᡳᠩᡤᡠᠯᡝᠮᠪᡳᠮᡝ ᠠᡴ᠋ᡩᡠ᠋ᠨ ᠣᠰᠣ᠉ | baita be ginggulembime akdun oso. | 敬事而信 |
| ᡴᡝᠮᠨᡝᠮᡝ ᠪᠠᡳ᠌ᡨ᠋ᠠᠯᠠᠮᠪᡳᠮᡝ ᠨᡳᠶᠠᠯᠮᠠ ᠪᡝ ᡤᠣᠰᡳ᠈ | kemneme baitalambime niyalma be gosi, | 節用而愛人 |
| ᡳᡵᡤᡝᠨ ᠪᡝ ᡨ᠋ᠠᡴᡡᡵᠠᡵᠠ ᡩ᠋ᡝ᠋ ᡝᡵᡳᠯᡝ᠉ | irgen be takūrara de erile. | 使民以時 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡩ᠋ᡝ᠋ᠣᡨᡝ᠋ ᠵᡠᠰᡝ ᡩᠣᠰᡳᠴᡳ᠈ ᡥᡳᠶᠣᠣᡧᡠᠨ᠉ ᡨᡠ᠋ᠴᡳᠴᡳ ᡩ᠋ᡝ᠋ᠣᠴᡳᠨ᠉ | 6. fudzi hendume, deote juse dosici, hiyoošun. tucici, deocin. | 6. 子曰 弟子入則孝 出則悌 |
| ᡤᡳᠩᡤᡠᠯᡝᠮᠪᡳᠮᡝ᠈ ᠠᡴ᠋ᡩᡠ᠋ᠨ ᠣᠰᠣ᠉ | ginggulembime, akdun oso. | 謹而信 |
| ᡤᡝᡵᡝᠨ ᠪᡝ ᡤᡝᠮᡠ ᡤᠣᠰᡳᠮᠪᡳᠮᡝ᠈ ᡤᠣᠰᡳᠩᡤᠠ ᡩ᠋ᡝ᠋ ᡥᠠᠵᡳᠯᠠ᠉ ᠶᠠᠪᡠᠮᡝ ᡶ᠋ᡠᠨᠴᡝᡥᡝ ᡥᡡᠰᡠᠨ ᡩ᠋ᡝ᠋᠈ ᡧᡠ ᠪᡝ ᡨ᠋ᠠᠴᡳ᠉ | geren be gemu gosimbime, gosingga de hajila. yabume funcehe hūsun de, šu be taci. | 泛愛眾 而親仁 行有餘力 則以學文 |
| ᡯᡳ᠌ ᡥᡳᠶᠠ ᡥᡝᠨ᠋ᡩᡠ᠋ᠮᡝ᠈ ᠰᠠᡳ᠌ᠨ ᠪᡝ ᠰᠠᡳ᠌ᡧᠠᡵᠠ ᡩ᠋ᡝ᠋᠈ ᠪᠣᠴᠣ ᡩ᠋ᡝ᠋ ᠠᠮᡠᡵᠠᠨ ᠪᡝ ᡤᡠᡵᡳᠪᡠᡵᡝ᠈ | 7. dzi hiya hendume, sain be saišara de, boco de amuran be guribure, | 7. 子夏曰 賢賢易色 |
| ᠠᠮᠠ ᡝᠮᡝ ᠪᡝ ᡠᡳ᠌ᠯᡝᡵᡝ ᡩ᠋ᡝ᠋᠈ ᡥᡡᠰᡠᠨ ᠪᡝ ᠠᡴᡡᠮᠪᡠᠮᡝ ᠮᡠᡨᡝ᠋ᡵᡝ᠈ | ama eme be uilere de, hūsun be akūmbume mutere, | 事父母能竭其力 |
| ᡝᠵᡝᠨ ᠪᡝ ᡠᡳ᠌ᠯᡝᡵᡝ ᡩ᠋ᡝ᠋᠈ ᠪᡝᠶᡝᠪᡝ ᠸᠠᠯᡳᠶᠠᡨ᠋ᠠᡳ ᠣᠪᡠᠮᡝ ᠮᡠᡨᡝ᠋ᡵᡝ᠈ | ejen be uilere de, beyebe waliayatai obume mutere, | 事君能致其身 |
| ᡤᡠᠴᡠ ᡤᠠᡵᡤᠠᠨ ᠊ᡳ ᠪᠠᡵᡠ ᡤᡠᠴᡠᠯᡝᡵᡝ ᡩ᠋ᡝ᠋᠈ ᡤᡳᠰᡠᠨ ᠠᡴ᠋ᡩᡠ᠋ᠨ ᠣᠵᠣᡵᠣ ᠣᡥᠣᡩᡝ᠋᠈ | gucu gargan -i baru guculere de, gisun akdun ojoro ohode, | 與朋友交言而有信 |
| ᡠᡩᡠ᠋ ᡨ᠋ᠠᠴᡳᡥᠠᡴᡡ ᠰᡝᡥᡝ ᠰᡝᠮᡝ᠈ ᠪᡳ ᡠᡵᡠᠨᠠᡴᡡ ᡨ᠋ᠠᠴᡳᡥᠠᠪᡳ ᠰᡝᠮᠪᡳ᠉ | udu tacihakū sehe seme, bi urunakū tacihabi sembi. | 雖曰未學 吾必謂之學矣 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᠮᠪᠠᠰᠠ ᠰᠠᡳ᠌ᠰᠠ ᡠᠵᡝᠨ ᠠᡴᡡ ᠣᠴᡳ᠈ ᡥᠣᡵᠣᠨ ᠠᡴᡡ᠈ | 8. fudzi hendume, ambasa saisa ujen akū oci, horon akū, | 8. 子曰 君子不重則不威 |
| ᡨ᠋ᠠᠴᡳᡥᠠ ᠰᡝᠮᡝ᠈ ᠪᡝᡴᡳ ᠠᡴᡡ᠈ ᡨ᠋ᠣᠨ᠋ᡩ᠋ᠣ ᠠᡴ᠋ᡩᡠ᠋ᠨ ᠪᡝ ᡩᠠ ᠣᠪᡠ᠉ | taciha seme, beki akū, tondo akdun be da obu. | 學則不固 主忠信 |
| ᠪᡝᠶᡝ ᡩ᠋ᡝ᠋ ᡳᠰᡳᡵᠠᡴᡡᠩᡤᡝ ᡩ᠋ᡝ᠋ ᡠᠮᡝ ᡤᡠᠴᡠᠯᡝᡵᡝ᠉ | beye de isirakūngge de ume guculere. | 無友不如己者 |
| ᡝᠨ᠋ᡩᡝ᠋ᠪᡠᡥᡝ ᠪᡝ ᡥᠠᠯᠠᡵᠠ ᡩ᠋ᡝ᠋ ᡠᠮᡝ ᠰᡝᠩᡤᡠᠸᡝᠨ᠋ᡩᡝ᠋ᡵᡝ᠉ | endebuhe be halara de ume sengguwendere. | 過則勿憚改 |
| ᡯᡝᠩᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡩ᠋ᡠ᠋ᠪᡝᠨ ᠪᡝ ᠣᠯᡥᠣᡧᠣᡵᠣ᠈ ᡤᠣᡵᠣ ᠪᡝ ᠠᠮᠴᠠᡵᠠ ᠣᠴᡳ᠈ | 9. dzengdzi hendume, duben be olhošoro, goro be amcara oci, | 9. 曾子曰 慎終追遠 |
| ᡳᡵᡤᡝᠨ ᠊ᡳ ᡝᡵᡩᡝ᠋ᠮᡠ᠈ ᠵᡳᡵᠠᠮᡳᠨ ᡩ᠋ᡝ᠋ ᡩᠠᡥᡡᠮᠪᡳᡩᡝ᠋ᡵᡝ᠉ | irgen -i erdemu, jiramin de dahūmbidere. | 民德歸厚矣 |
| ᡯᡳ᠌ ᡴᡳᠨ᠈ ᡯᡳ᠌ ᡤᡠᠩ ᡩ᠋ᡝ᠋ ᡶ᠋ᠣᠨᠵᡳᠮᡝ᠈ ᡶ᠋ᡠᡯᡳ᠌᠈ ᠶᠠᠶᠠ ᡤᡠᡵᡠᠨ ᡩ᠋ᡝ᠋ ᡳᠰᡳᠨᠠᡥᠠ ᡩ᠋ᡝ᠋᠈ | 10.dzi kin, dzi gung de fonjime, fudzi, yaya gurun de isinaha de, | 10.子禽問於子貢曰 夫子至於是邦也 |
| ᡠᡵᡠᠨᠠᡴᡡ ᡨᡝ᠋ᡵᡝᡳ ᡩᠠᠰᠠᠨ ᠪᡝ ᡩᠣᠨᠵᡳᡵᡝᠩᡤᡝ᠈ ᠪᠠᡳ᠌ᡵᡝ ᡩ᠋ᡝ᠋ ᠪᡳᠣ᠉ ᡝᡳ᠌ᠴᡳ ᠠᠯᠠᡵᠠ ᡩ᠋ᡝ᠋ ᠪᡳᠣ᠉ | urunakū terei dasan be donjirengge, baire de bio. eici alara de bio. | 必聞其政 求之與 抑與之與 |
| ᡯᡳ᠌ ᡤᡠᠩ ᡥᡝᠨ᠋ᡩᡠ᠋ᠮᡝ᠈ ᡶ᠋ᡠᡯᡳ᠌᠈ ᠨᡝᠮᡤᡳᠶᡝᠨ᠈ ᠨᡝᠰᡠᡴᡝᠨ᠈ ᡤᡠᠩᠨᡝᠴᡠᡴᡝ᠈ ᠪᠣᠯᠵᠣᠩᡤᠣ᠈ ᠠᠨᠠᡥᡡᠵᠠᠨ ᡩ᠋ᡝ᠋ ᠪᠠᡥᠠᠪᡳ᠉ | dzi gung hendume, fudzi, nemgiyen, nesuken, gungnecuke, boljonggo, anahūjan de bahabi. | 子貢曰 夫子温良恭儉讓以得之 |
| ᡶ᠋ᡠᡯᡳ᠌ ᠊ᡳ ᠪᠠᡳ᠌ᠮᠪᡳ ᠰᡝᡵᡝᠩᡤᡝ᠈ ᠨᡳᠶᠠᠯᠮᠠᡳ ᠪᠠᡳ᠌ᡵᡝ ᠴᡳ ᡝᠨᠴᡠ ᠠᡴᡡ ᠰᡝᠮᡝᠣ᠉ | fudzi -i baimbi serengge, niyalmai baire ci encu akū semeo. | 夫子之求之也 其諸異乎人之求之與 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᠮᠠ ᠪᡳᠰᡳᡵᡝ ᡩ᠋ᡝ᠋᠈ ᡨᡝ᠋ᡵᡝᡳ ᠮᡠᠵᡳᠨ ᠪᡝ ᡨᡠ᠋ᠸᠠᠮᠪᡳ᠈ | 11. fudzi hendume, ama bisire de, terei mujin be tuwambi, | 11. 子曰 父在觀其志 |
| ᠠᠮᠠ ᠠᡴᡡ ᠣᡥᠣ ᡩ᠋ᡝ᠋᠈ ᡨᡝ᠋ᡵᡝᡳ ᠶᠠᠪᡠᠨ ᠪᡝ ᡨᡠ᠋ᠸᠠᠮᠪᡳ᠉ | ama akū oho de, terei yabun be tuwambi. | 父沒觀其行 |
| ᡳᠯᠠᠨ ᠠᠨᡳᠶᠠ ᠣᡨ᠋ᠣᠯᠣ᠈ ᠠᠮᠠ ᠊ᡳ ᡩᠣᡵᠣ ᠪᡝ ᡥᠠᠯᠠᡵᠠᡴᡡ ᠣᠴᡳ᠈ ᡥᡳᠶᠣᠣᡧᡠᠩᡤᠠ ᠰᡝᠴᡳ ᠣᠮᠪᡳᡩᡝ᠋ᡵᡝ᠉ | ilan aniya otolo, ama -i doro be halarakū oci, hiyoošungga seci ombidere. | 三年無改於父之道 可謂孝矣 |
| ᡳᠣᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡩᠣᡵᠣᠯᠣᠨ ᠊ᡳ ᠪᠠᡳ᠌ᡨ᠋ᠠᠯᠠᠨ ᡩ᠋ᡝ᠋᠈ ᡥᡡᠸᠠᠯᡳᠶᠠᠰᡠᠨ ᠸᡝᠰᡳᡥᡠᠨ᠈ | 12. iodzi hendume: dorolon -i baitalan de, hūwaliyasun wesihun, | 12. 有子曰 禮之用 和為貴 |
| ᠨᡝᠨᡝᡥᡝ ᡥᠠᠨ ᠰᠠᡳ ᡩᠣᡵᠣ᠈ ᡝᡵᡝᠪᡝ ᠰᠠᡳ᠌ᠨ ᠣᠪᡠᡶ᠋ᡳ᠈ ᠠᠮᠪᠠ ᠠᠵᡳᡤᡝ ᠰᠣᠩᡴᠣᠯᠣᡥᠣᠪᡳ᠉ | nenehe han sai doro, erebe sain obufi, amba ajige songkolohobi. | 先王之道 斯為美 小大由之 |
| ᠶᠠᠪᡠᠴᡳ ᠣᠵᠣᡵᠠᡴᡡ ᠪᠠ ᠪᡳᠰᡳᡵᡝᠩᡤᡝ᠈ | yabuci ojorakū ba bisirengge, | 有所不行 |
| ᡥᡡᠸᠠᠯᡳᠶᠠᠰᡠᠨ ᠪᡝ ᠰᠠᠮᡝ ᡥᡡᠸᠠᠯᡳᠶᠠᠴᡳᠪᡝ᠈ ᡩᠣᡵᠣᠯᠣᠨ ᠊ᡳ ᡴᡝᠮᠨᡝᡵᠠᡴᡡ ᠣᠴᡳ᠈ | hūwaliyasun be same hūwaliyacibe dorolon -i kemnerakū oci, | 知和而和 不以禮節之 |
| ᡳᠨᡠ ᠶᠠᠪᡠᠴᡳ ᠣᠵᠣᡵᠠᡴᡡ ᡴᠠᡳ᠉ | inu yabuci ojorakū kai. | 亦不可行也 |
| ᡳᠣᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᡴ᠋ᡩᡠ᠋ᠨ ᠣᠵᠣᡵᠣᠩᡤᡝ᠈ ᠵᡠᡵᡤᠠᠨ ᡩ᠋ᡝ᠋ ᡥᠠᠨᠴᡳ ᠣᠴᡳ᠈ ᡤᡳᠰᡠᠨ ᠪᡝ ᡩᠠᡥᡡᠴᡳ ᠣᠮᠪᡳ᠉ | 13. iodzi hendume, akdun ojorongge, jurgan de hanci oci, gisun be dahūci ombi. | 13. 有子曰 信近於義 言可復也 |
| ᡴᡠᠨ᠋ᡩᡠ᠋ᠯᡝᡵᡝᠩᡤᡝ ᡩᠣᡵᠣᠯᠣᠨ ᡩ᠋ᡝ᠋ ᡥᠠᠨᠴᡳ ᠣᠴᡳ᠈ ᠶᡝᡵᡨᡝ᠋ᠴᡠᠨ ᡤᡳᡵᡠᠴᡠᠨ ᠠᠯᡩᠠᠩᡤᠠ ᠣᠮᠪᡳ᠉ | kundulerengge dorolon de hanci oci, yertecun girucun aldangga ombi. | 恭近於禮 遠耻辱也 |
| ᡩᠠᡥᠠᡵᠠᠩᡤᡝ ᡥᠠᠵᡳᠯᠠᡵᠠ ᠪᡝ ᡠᡶᠠᡵᠠᡵᠠᡴᡡ ᠣᠴᡳ᠈ ᡳᠨᡠ ᡩᠠ ᠣᠪᡠᠴᡳ ᠣᠮᠪᡳᡴᠠᡳ᠉ | daharangge hajilara be ufararakū oci, inu da obuci ombikai. | 因不失其親 亦可宗也 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᠮᠪᠠᠰᠠ ᠰᠠᡳ᠌ᠰᠠ ᠵᡝᡨᡝ᠋ᡵᡝ ᡩ᠋ᡝ᠋ ᡝᠪᡳᡵᡝ ᠪᡝ ᠪᠠᡳ᠌ᡵᠠᡴᡡ᠈ ᡨᡝ᠋ᡵᡝ ᡩ᠋ᡝ᠋ ᡝᠯᡥᡝ ᠪᡝ ᠪᠠᡳ᠌ᡵᠠᡴᡡ᠉ | 14. fudzi hendume: ambasa saisa jetere de ebire be bairakū, tere de elhe be bairakū. | 14. 子曰 君子食無求飽 居無求安 |
| ᠪᠠᡳ᠌ᡨ᠋ᠠ ᡩ᠋ᡝ᠋ ᡴᡳᠴᡝᠮᠪᡳᠮᡝ᠈ ᡤᡳᠰᡠᠨ ᡩ᠋ᡝ᠋ ᠣᠯᡥᠣᡧᠣᡵᠣ᠈ | baita de kicembime, gisun de olhošoro, | 敏於事而慎於言 |
| ᡩᠣᡵᠣ ᠪᡳᠰᡳᡵᡝᠩᡤᡝ ᡩ᠋ᡝ᠋ ᠪᠠᡳ᠌ᡥᠠᠨᠠᡶ᠋ᡳ ᡨᡠ᠋ᠸᠠᠨᠴᡳᡥᡳᠶᠠᠪᡠᡵᡝᠩᡤᡝ᠈ | doro bisirengge de baihanafi tuwancihiyaburengge, | 就有道而正焉 |
| ᡨ᠋ᠠᠴᡳᡵᡝ ᡩ᠋ᡝ᠋ ᠠᠮᡠᡵᠠᠨ ᠰᡝᠴᡳ ᠣᠮᠪᡳᡴᠠᡳ᠉ | tacire de amuran seci ombikai. | 可謂好學也已 |
| ᡯᡳ᠌ ᡤᡠᠩ ᡥᡝᠨ᠋ᡩᡠ᠋ᠮᡝ᠈ ᠶᠠᡩ᠋ᠠᡥᡡᠨ ᠪᡳᠮᡝ ᡥᠠᠯᡩ᠋ᠠᠪᠠ ᠠᡴᡡ᠈ ᠪᠠᠶᠠᠨ ᠪᡳᠮᡝ ᠴᠣᡴ᠋ᡨ᠋ᠣ ᠠᡴᡡᠩᡤᡝ᠈ ᠠᠨ᠋ᡨ᠋ᠠᡴᠠ᠉ | 15. dzi gung hendume, yadahūn bime haldaba akū，bayan bime cokto akūngge, antaka. | 15. 子貢曰 貧而無諂 富而無驕 何如 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠣᠮᠪᡳ᠉ ᠶᠠᡩ᠋ᠠᡥᡡᠨ ᠪᡳᠮᡝ ᠰᡝᠪᠵᡝᠩᡤᡝ᠈ ᠪᠠᠶᠠᠨ ᠪᡳᠮᡝ ᡩᠣᡵᠣᠯᠣᠨ ᡩ᠋ᡝ᠋ ᠠᠮᡠᡵᠠᠩᡤᡝ ᡩ᠋ᡝ᠋ ᡳᠰᡳᡵᠠᡴᡡ᠈ | fudzi hendume, ombi. yadahūn bime sebjengge, bayan bime dorolon de amurangge de isirakū, | 子曰 可也 未若貧而樂 富而好禮者也 |
| ᡯᡳ᠌ ᡤᡠᠩ ᡥᡝᠨ᠋ᡩᡠ᠋ᠮᡝ᠈ ᡳᡵᡤᡝᠪᡠᠨ ᠊ᡳ ᠨᠣᠮᡠᠨ ᡩ᠋ᡝ᠋᠈ ᡶᠠᡳ᠌ᡨ᠋ᠠᡵᠠ ᡤᡝᠰᡝ᠈ ᠮᡠᡩᡠ᠋ᡵᡝ ᡤᡝᠰᡝ᠈ ᡶ᠋ᠣᠯᠣᡵᠣ ᡤᡝᠰᡝ᠈ ᠨᡳᠯᠠᡵᠠ ᡤᡝᠰᡝ ᠰᡝᡥᡝᠩᡤᡝ᠈ | dzi gung hendume, irgebun -i nomun de, faitara gese, mudure gese, foloro gese, nilara gese sehengge, | 子貢曰 詩云 如切如磋 如琢如磨 |
| ᡨᡝ᠋ᡵᡝ ᡝᠨ᠋ᡨᡝ᠋ᡴᡝ ᠪᡝ ᡥᡝᠨ᠋ᡩᡠ᠋ᡥᡝᠪᡳ ᡩ᠋ᡝ᠋ᡵᡝ᠉ | tere enteke be henduhebi dere. | 其斯之謂與 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠰᡟ ᡩ᠋᠋ᡝ᠋᠈ ᡨᡝ᠋ᠨᡳ ᡝᠮᡤᡳ ᡳᡵᡤᡝᠪᡠᠨ ᠪᡝ ᡤᡳᠰᡠᡵᡝᠴᡳ ᠣᠮᠪᡳ᠈ | fudzi hendume, sy de, teni emgi irgebun be gisureci ombi. | 子曰 賜也始可與言詩已矣 |
| ᡩ᠋ᡠ᠋ᠯᡝᡴᡝᠩᡤᡝ ᠪᡝ ᠠᠯᠠᡵᠠ ᡩ᠋ᡝ᠋᠈ ᠵᡳᡩᡝ᠋ᡵᡝᠩᡤᡝ ᠪᡝ ᠰᠠᡥᠠᠪᡳ᠉ | dulekengge be alara de, jiderengge be sahabi. | 告諸往而知來者 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠪᡝᠶᡝᠪᡝ ᠨᡳᠶᠠᠯᠮᠠ ᠰᠠᡵᡴᡡ ᡩ᠋ᡝ᠋ ᠵᠣᠪᠣᡵᠠᡴᡡ᠈ ᠨᡳᠶᠠᠯᠮᠠ ᠪᡝ ᠰᠠᡵᡴᡡ ᡩ᠋ᡝ᠋ ᠵᠣᠪᠣᠮᠪᡳ᠉ | 16. fudzi hendume, beyebe niyalma sarkū de joborakū, niyalma be sarkū de jobombi. | 16. 子曰 不患人之不己知 患不知人也 |